ພາຍ​ຫລັງ​ໄດ້​ພົບ​ປະ​ກັບ​ທ່ານ​ປູ​ຕິນ​ແລ້ວ ອອ​ສ​ເຕ​ຣຍ​ເຕືອນ​ວ່າ ຣັດ​ເຊຍ​ກຳ​ລັງ​​ວາງ​ແຜນ ທຳ​ການ ‘ບຸກ​ໂຈມ​ຕີຂະ​ໜາດ​ໃຫຍ່’ 
ນາ​ຍົກ​ລັດ​ຖະ​ມົນ​ຕີອອ​ສ​ເຕ​ຣ​ຍ ​ໄດ້​ມີ​ການ​ພົບ​ປະ​ກັບປະ​ທາ​ນາ​ທິ​ບໍ​ດີ ວ​ລາ​ດິ​ເມຍ ປູ​ຕິນ ​ຂອງ​ຣັດ​ເຊຍ ​ຢູ່ມົ​ສ​ກູ ໃນວັນຈັນຜ່ານ​ມາ ທ່າມກາງການເຕືອນວ່າ ວັງເຄ​ຣັມ​ລິນກໍາລັງກະກຽມທີ່ຈະເປີດການໂຈມຕີຂະຫນາດໃຫຍ່ ໃນເຂດດອນ​ບາ​ສ ຢູ່​ໃນ​ພາກຕາເວັນອອກຂອງ​ຢູ​ເຄ​ຣນ. 
ນາຍົກລັດຖະມົນຕີອອສເຕຣຍ, ທ່ານຄາລ ເນແຮມເມີ (Karl Nehammer) ແມ່ນຜູ້ນຳຕາເວັນຕົກຄົນທຳອິດ ທີ່ໄປຢ້ຽມຢາມທ່ານວລາດິເມຍ ປູຕິນ ນັບຕັ້ງແຕ່ປະທານາທິບໍດີຣັດເຊຍໄດ້ບຸກໂຈມຕີໃນຢູເຄຣນໃນເດືອນ ກຸມພາເປັນຕົ້ນມາ ທ່ານກ່າວວ່າ ການເຈລະຈາຢູ່ມົສກູແມ່ນ "ກົງໄປກົງມາ, ເປີດເຜີຍ ແລະຍາກຫລາຍ " ທ່ານຄາລ ເນແຮມເມີ (Karl Nehammer), ນາຍົກລັດຖະມົນຕີອອສເຕຣຍ ກ່າວເປັນພາສາເຢຍຣະມັນວ່າ: ອອສເຕຣຍບໍ່ແມ່ນສະມາຊິກຂອງເນໂຕ້ ແຕ່ມັນໄດ້ວາງມາດຕະການລົງໂທດຢ່າງກວ້າງຂວາງຕໍ່ຣັດເຊຍ ຄຽງຄູ່ກັບບັນດາປະເທດສະມາຊິກຂອງ ສະຫະພາບຢູໂຣບອື່ນໆ ບັນດາລັດຖະມົນຕີການຕ່າງປະເທດຂອງສະຫະພາບຢູໂຣບ ຫລື EU ໄດ້ພົບປະກັນທີ່ປະເທດລຸກຊຳເບີກໃນ ວັນຈັນຜ່ານມາ ເພື່ອປຶກສາຫາລື ກ່ຽວກັບການສະໜັບສະໜູນຢູເຄຣນເພີ້ມອີກ ຫົວໜ້ານະໂຍບາຍການຕ່າງປະເທດຂອງກຸ່ມດັ່ງກ່າວເວົ້າວ່າ ການຮຸກຮານຂອງຣັດເຊຍ ແມ່ນເຮັດໃຫ້ເກີດການຂາດແຄນສະບຽງອາຫານ ທ່ານ ໂຈເຊັບ ບໍແຣລ (Josep Borrell) ຫົວໜ້ານະໂຍບາຍການຕ່າງປະເທດຂອງ EU ກ່າວວ່າ: ບັນດາເຈົ້າໜ້າທີ່ EU ຍັງໄດ້ເຈລະຈາກັບທ່ານແຄມຣິນ ຄານ (Karim Khan) ໄອຍະການຂອງສານອາຍາສາກົນ ຫລື ICC EU ແລະ ICC ໄດ້ສົ່ງເຈົ້າໜ້າທີ່ສືບສວນໄປຍັງຢູເຄຣນ ເພື່ອເກັບກຳຫຼັກຖານ ຢູເຄຣນກ່າວວ່າ ຣັດເຊຍໄດ້ກໍ່ອາຊະຍາກຳສົງຄາມ 2 ພັນ ກໍລະນີໃນດິນແດນຂອງຕົນ - ລວມທັງການສັງຫານໝູ່ຕໍ່ພົນລະເຮືອນໃນເມືອງບູຊາ (Bucha) ແລະບັນດາເມືອງອື່ນໆ ທີ່ກອງກຳລັງທະຫານວັງເຄຣັມລິນ ຍຶດຄອງໃນເມື່ອກ່ອນ ພ້ອມທັງການຂົ່ມຂືນໝູ່ ແລະການທໍລະມານຢ່າງຫລວງຫລາຍ ມົສກູປະຕິເສດການກ່າວຫາດັ່ງກ່າວ ເຖິງແມ່ນວ່າຈະມີຫຼັກຖານທີ່ເພີ້ມຂຶ້ນ ລວມທັງຂຸມຝັງສົບລວມໝູ່ ກໍຕາມ ທ່ານລູອິສ ວີເວີຣົສ (Luis Viveros) ຜູ້ຊ່ຽວຊານດ້ານກົດໝາຍສາກົນ ກ່າວວ່າ ຣັດເຊຍບໍ່ແມ່ນປະເທດທີ່ລົງນາມ ໃນ ICC - ແລະມັນຈະ ເປັນ ການຍາກທີ່ຈະດຳເນີນຄະດີອາຊະຍາກຳສົງຄາມສ່ວນບຸກຄົນໃນສະໜາມ ລົບ ທ່ານລູອິສ ວີເວີຣົສ (Luis Viveros), ຈາກມະຫາວິທະຍາໄລລອນດອນ ກ່າວວ່າ: ທ່ານວີເວີຣົສ ກ່າວວ່າ ທ່ານວລາດິເມຍ ປູຕິນຄວນປະເຊີນກັບການຖືກລົງໂທດໃນລະບົບຍຸຕິທຳຂອງສາກົນ ທ່ານວີເວີຣົສກ່າວດັ່ງນີ້: ປະທານາທິບໍດີຢູເຄຣນ, ທ່ານໂວໂລດິເມຍ ເຊເລັນສກີໄດ້ກ່າວຕໍ່ບັນດາສະມາຊິກສະພາຂອງເກົາຫລີໃຕ້ ໃນວັນຈັນຜ່ານມານີ້ ໂດຍເຕືອນວ່າ ຣັດເຊຍກໍາລັງກະກຽມການໂຈມຕີຄັ້ງໃໝ່ ໃນພາກຕາເວັນອອກຂອງປະເທດ ທ່ານໂວໂລດິເມຍ ເຊເລັນສກີກ່າວດັ່ງນີ້: ໃນຂະນະດຽວກັນ ຣັດເຊຍ ໃນວັນຈັນມື້ນີ້ ໄດ້ເຕືອນສະວີເດັນແລະຟິນແລນ ບໍ່ໃຫ້ເຂົ້າເປັນສະມາຊິກເນໂຕ້ ທັງສອງປະເທດໄດ້ດຳເນີນການສົນທະນາກ່ຽວກັບການເຂົ້າເປັນພັນທະມິດ ພາຍຫຼັງຣັດເຊຍບຸກໂຈມຕີຢູເຄຣນ ວໍຊິງຕັນກ່າວວ່າ ຄຳຮ້ອງຂໍໝັກເຂົ້າເປັນສະມາຊິກຂອງພວກເຂົາເຈົ້າສາມາດຖືກຍື່ນໄດ້ ໃນຕົ້ນເດືອນມິຖຸນານີ້ Vladimir Putin should face international justice, Viveros says